**Rievdadanevttohus sánádahkii lávdegotti mearkkašumis gáiccaid sisafievrrideami birra Finnmárkui**

Rievdadit Gáicaealáhus.. sisafievrrideapmái .
Vuosttaš ja nuppi cealkagis.

Lasihit:
maŋimus golbma cealkaga čállojuvvojit stuorit bustávaiguin.

Gáicaealáhus.
Gáiccaid sisafievrridangielddus lea doaibman ovtta áigodaga. Sámedikki mielas lea áigi rahpat vejolašvuođa sisafievrridit gáiccaid Finnmárkui go dálá dilli lea eará go dalle go gielddus bođii. Sámi eanadoalus lea gáica leamaš guovddážis. Historjjálaččat lei gáica dehálaš danne go dainna sáhtii johttit ja ovttastahttit boazodoaluin ja visot eallis bođii ávkin go njuvvui, seamma go bohccos. Gáiccamielki lea buvtta mii lea vánis ja dán mielkki sáhttet maid juhkat olbmot geat eai gierdda gusamielkki. Gáica lea maid hui dehálaš kultureanadahkii, go dat dikšu dan. Mii oaidnit ahte kultureanadat Finnmárkkus lea suhkon sakka, ja dat čuohcá faunai ja elliide. Gáica livččii ávkkálaš dálá váttisvuođaide. Otná máhtuin ja geográfalaš heivehemiin lea gáica máŋgga dáfus ávkkálaš. Háddjejuvvon meieriija- ja njuovahatstruktuvra leat eaktun háhkat gánnáhahtti gáicaealáhusa Finnmárkui. Dalle fertejit gávdnot sihke meieriijat mat váldet vuostá gáiccamielkki ja njuovahagat mat njuvvet gáiccaid.